ایران-دا اؤتن گون عرضینده 434 نفر یئنی نوع کروناویروس‌دان (کووید 19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب. اونون سؤزلرینه گؤره، بونونلا دا ایران-دا بو ویروس‌دان اؤلن‌لرین سایی 35 مین 295 نفره چاتیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 7 مین 719 نفر کروناویروسا یولوخوب. بئله‌لیکله ایران-دا بو ویروسا یولوخان‌لارین سایی 620 مین 491 نفره یوکسلیب. ویروس داشیییجیلاریندان‌ 5 مین 244 نفرین وضعیتی آغیردیر.
سادات لاری علاوه ائدیب کی، ایراندا ایندیدک 486 مین 691 نفر کوروناویروس‌دان ساغالیب.
سادات لاری قئید ائدیب کی، ایرانین تهران، اصفهان، قم، دوغو آذربایجان، گونئی خوراسان، سمنان، قزوین، لرستان، اردبیل، خوزستان، کرمانشاه، کهگیلویه و بویر احمد ، گیلان، بوشهر، زنجان، ایلام، رضوی خوراسانی، مازنداران، چهار محال و بختیاری، البرز، باتی آذربایجان، مرکزی، کرمان، قوزیی خوراسان، همدان و یزد و کوردیستان ویلایت‌لری قیرمیزی زونا‌لار حساب اولونور.
ایران-دا ایندییه‌دک 4،96 میلیون‌دان چوخ تشخیص تستی حیاتا کئچیریلیب.
